
Esselamu alejkum!


Al-Hadid 57:3


هُوَ ٱلْأَوَّلُ وَٱلْءَاخِرُ وَٱلظَّٰهِرُ وَٱلْبَاطِنُۖ وَهُوَ بِكُلِّ شَىْءٍ عَلِيمٌ 


On je Prvi i Posljednji, i Vidljivi i ***[Nevidljivi](https://pitajucene.com/kategorija-pitanja/gajb-nevidljivo/ "Pretraži pitanja o nevidljivom")***; i On zna sve!


Može li ***[tefsir](https://pitajucene.com/search/tefsir/questions/ "Pretraži pitanja o tefsiru")*** ovog ajeta?  

Ili konkretno pitanje šta znači kada Allah za sebe u ovom ajetu kaže da je “Vidljivi”?


* 
* 
* 
* 
* 
* 
* 

 
Šta znači kada Allah za sebe u ovom ajetu kaže da je Vidljivi?

Alejkumuselam.


***[Značenje](https://pitajucene.com/search/zna%C4%8Denje/questions/ "Pretraži pitanja o značenjima")*** Allahovog imena Ez-Zahir, jeste kako kaže Taberi: “On je iznad svega, a sve je ispod Njega i ništa nema iznad Njega.”


A može da znači i Onaj koji nadvladava sve.


Ez-Zahir, kako kaže Ševkani, znači Onaj čije je postojanje jasno i vidljivo putem jasnih dokaza, što bi značilo da je On Vidljivi, u smislu da svi mogu vidjeti dokaze Njegovog postojanja.


Taj ajet pojasnio je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, u dovi koju je učio: “Ti si El-Evvel, prije Tebe nema niko. Ti si El-Ahir, poslije Tebe niko. Ti si Ez-Zahir, iznad Tebe nema niko i Ti si El-Batin, i između Tebe i toga da sve znaš, ne može se ništa ispriječiti.” (Muslim, br. 2713.).


